พ่อเคยเป็นเป็นเส้นเลือดในสมองตีบ ปัจจุบันหายเป็นปกติแล้ว อยากทราบว่าควรซื้อวิตามินอะไรให้ท่านทานดีครับ วิตามินบี สามารถทานได้ไหมครับ พอดีผมไม่แน่ใจ ขอบครับ
สวัสดีค่ะ โรคเส้นเลือดในสมองตีบส่วนมากแล้วมักมีสาเหตุมาจากโรคทางกายเช่น โรคไขมันสูงในเลือด โรคความดันสูง หรือเบาหวาน ที่ทำให้มีไขมันอยู่ในเส้นเลือดแล้วไปเกิดการตีบตันบริเวณเส้นเลือดสมองได้ มักไม่ได้มีสาเหตุมาจากการขาดสารอาหาร หรือวิตามินตัวใดโดยปกติแล้วแพทย์มักจะจ่ายยากลุ่มต้านเกล็ดเลือด ร่วมกับยาลดไขมันมาให้กินระยะยาวหลังมีเส้นเลือดในสมองตีบ ควรรับประทานยาที่แพทย์จ่ายทุกวันสม่ำเสมอและกลับไปติดตามอาการ ร่วมกับฝึกทำกายภาพและกายบริหารไม่มีความจำเป็นต้องรับประทานวิตามินเสริม ยกเว้นกรณีที่พ่อไม่สามารถรับประทานอาหารบางชนิดได้เช่น เนื้อสัตว์ ถั่ว ไข่ นม ผัก ผลไม้ ซึ่งอาจทำให้ขาดสารอาหาร ในกรณีนั้นอาจต้องดูว่ามีอาหารอะไรที่พ่อไม่รับประทาน แล้วดูว่าควรได้รับวิตามินใดเข้าไปทดแทนบ้างวิตามินบีโดยปกติแล้วสามารถทานได้ ไม่มีโทษถ้าไม่ได้กินเกินปริมาณที่กำหนดเอาไว้ที่ข้างฉลากต่อวันค่ะ แต่ประโยชน์ในการป้องกันการกลับมาเป็นโรคเส้นเลือดสมองตีบหรือช่วยฟื้นฟูระบบประสาทนั้นอาจจะยังไม่ชัดเจนค่ะ